Pakuotės lapelis: informacija pacientui

Venclyxto 10 mg plėvele dengtos tabletės

Venclyxto 50 mg plėvele dengtos tabletės

Venclyxto 100 mg plėvele dengtos tabletės

Venetoklaksas (venetoclaxum)

Vykdoma papildoma šio vaisto stebėsena. Tai padės greitai nustatyti naują saugumo informaciją.

Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip

pranešti apie šalutinį poveikį, žr. 4 skyriaus pabaigoje.

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums

svarbi informacija.

- Neišmeskite šio lapelio, nes vėl gali prireikti jį perskaityti.

- Jeigu kiltų daugiau klausimų, kreipkitės į gydytoją.

- Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti

(net tiems, kurių ligos požymiai yra tokie patys kaip Jūsų).

- Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją,

vaistininką arba slaugytoją. Žr. 4 skyrių.

Apie ką rašoma šiame lapelyje?

1. Kas yra Venclyxto ir kam jis vartojamas

2. Kas žinotina prieš vartojant Venclyxto

3. Kaip vartoti Venclyxto

4. Galimas šalutinis poveikis

5. Kaip laikyti Venclyxto

6. Pakuotės turinys ir kita informacija

1. Kas yra Venclyxto ir kam jis vartojamas

Kas yra Venclyxto

Venclyxto yra vaistas nuo vėžio, kurio sudėtyje yra veikliosios medžiagos venetoklakso. Jis priklauso

vaistų, vadinamų B ląstelių limfomos (BLL)-2 inhibitoriais, grupei.

Kam vartojamas Venclyxto

Venclyxto vartojamas pacientų, sergančių lėtine limfocitine leukemija (LLL) gydymui, kai liga

atsinaujino ar nebuvo atsako į kitą gydymą.

Venclyxto gali būti skiriamas derinyje su rituksimabu arba vienas.

LLL yra vėžio rūšis, kurios metu paveikiamos baltosios kraujo ląstelės, vadinamos limfocitais, ir

limfmazgiai. Sergant LLL, limfocitai dauginasi pernelyg greitai ir gyvena pernelyg ilgai, dėl to

susidaro per didelis jų kiekis kraujyje.

Kaip Venclyxto veikia

Venclyxto veikia blokuodamas organizmo baltymą, vadinamą „BLL-2“. Šis baltymas palaiko

navikinių ląstelių gyvybingumą. Baltymo blokavimas padeda naikinti vėžines ląsteles, mažinti jų kiekį

bei sulėtina ligos progresavimą.

50

2. Kas žinotina prieš vartojant Venclyxto

Venclyxto vartoti negalima:

- jeigu yra alergija veikliajai medžiagai venetoklaksui arba bet kuriai pagalbinei šio vaisto

medžiagai (jos išvardytos 6 skyriuje);

- jeigu gydymo pradžioje arba kol Jums palaipsniui didinama vaisto dozė (dažniausiai per

5 savaites) Jūs taip pat vartojate kurį nors iš žemiau išvardytų vaistų. Taip yra todėl, kad vartojant

Venclyxto kartu su šiais vaistais, Jums gali pasireikšti sunkus ir gyvybei pavojingas poveikis.

• Vaistais grybelinėms infekcijoms gydyti: itrakonazolas, ketokonazolas pozakonazolas

ar vorikonazolas.

• Vaistas bakterinėms infekcijoms gydyti: klaritromicinas.

• Vaistas ŽIV gydyti: ritonaviras.

Pasitarkite su gydytoju, ar galite vėl pradėti minėtų vaistų vartojimą, kai bus pasiekta didžiausia

įprastinė Venclyxto dozė.

- jei vartojate jonažolės preparatų depresijai gydyti. Jei nesate dėl to tikri, pasitarkite su gydytoju,

vaistininku ar slaugytoja, prieš vartodami Venclyxto.

Svarbu pasakyti savo gydytojui, vaistininkui ar slaugytojui apie visus vaistus, kuriuos vartojate,

įskaitant receptinius ir nereceptinius vaistus, vitaminus ar augalinius maisto papildus. Gydytojas gali

liepti nutraukti kai kurių Jūsų vaistų vartojimą, pradėjus vartoti Venclyxto ir pirmosiomis penkiomis

savaitėmis, kol vaisto dozė palaipsniui didinama iki didžiausios įprastinės dozės.

Įspėjimai ir atsargumo priemonės

Pasitarkite su gydytoju, vaistininku arba slaugytoju, prieš pradėdami vartoti Venclyxto, jei:

• Jūsų inkstų funkcija sutrikusi, nes gali būti padidėjusi šalutinio poveikio, vadinamo naviko irimo

sindromu, rizika;

• Jūsų kepenų funkcija sutrikusi, nes gali padidėti šalutinio poveikio rizika. Jūsų gydytojui gali

prireikti sumažinti Jums skirtą Venclyxto dozę;

• manote, kad esate užsikrėtę infekcine liga arba praeityje sirgote ilgai trunkančia ar pasikartojančia

infekcine liga;

• ketinate skiepytis.

Jei Jums yra kuri nors iš anksčiau nurodytų būklių (arba dėl to nesate tikri), prieš vartojant šį vaistą

pasitarkite su gydytoju, vaistininku ar slaugytoju.

Naviko irimo sindromas

Kai kuriems žmonėms gydymo metu dėl greito vėžinių ląstelių irimo gali susidaryti neįprasti tam tikrų

druskų (tokių kaip kalio ar šlapimo rūgšties) kiekio nukrypimai nuo normos kraujyje. Tai gali sukelti

inkstų funkcijos pakitimų, nenormalų širdies ritmą ar traukulius. Tai vadinama naviko irimo sindromu

(NIS). NIS rizika gali pasireikšti pirmosiomis 5 gydymo Venclyxto savaitėmis.

Gydytojas, vaistininkas ar slaugytojas Jums atliks kraujo tyrimus NIS nustatyti.

Prieš pradedant gydymą Venclyxto, Jūsų gydytojas taip pat gali skirti vaistų, kurie padėtų išvengti

padidinto šlapimo rūgšties susidarymo Jūsų organizme.

Išgeriamas didelis kiekis vandens (mažiausiai 1,5 – 2 litrai per parą) padeda pašalinti vėžio ląstelių

irimo produktus iš organizmo su šlapimu ir taip gali sumažinti NIS pasireiškimo tikimybę (žr. 3

skyrių).

Pasireiškus NIS simptomams, išvardytiems 4 skyriuje, nedelsiant pasakykite gydytojui, vaistininkui ar

slaugytojui.

51

Jei Jums gresia NIS, Jus gali gydyti ligoninėje, kad reikalui esant būtų galima skirti skysčių į veną,

dažniau atlikti kraujo tyrimus ir stebėti dėl šalutinio poveikio. Tai reikalinga tam, kad būtų galima

įvertinti, ar galite saugiai tęsti gydymą šiuo vaistu.

Vaikams ir paaugliams

Venclyxto negalima vartoti vaikams ir paaugliams. Taip yra dėl to, kad nebuvo atlikta tyrimų su

šiomis amžiaus grupėmis.

Kiti vaistai ir Venclyxto

Pasakykite savo gydytojui ar vaistininkui, jei vartojate kuriuos nors iš toliau išvardytų vaistų, nes jie

gali padidinti arba sumažinti venetoklakso kiekį kraujyje:

- vaistai, skirti grybelinėms infekcijoms gydyti – flukonazolas, itrakonazolas, ketokonazolas, ,

pozakonazolas ar vorikonazolas;

- antibiotikai, bakterinėms infekcijoms gydyti – ciprofloksacinas, klaritromicinas, eritromicinas,

nafcilinas ar rifampicinas;

- vaistai traukuliams išvengti arba epilepsijai gydyti – karbamazepinas, fenitoinas;

- vaistai ŽIV infekcijai gydyti – efavirenzas, etravirinas, ritonaviras;

- vaistai aukštam kraujospūdžiui arba krūtinės anginai gydyti – diltiazemas, verapamilis;

- vaistai, mažinantys cholesterolio kiekį kraujyje – kolestiraminas, kolestipolis, kolesevelamas;

- vaistas, skirtas gydyti plaučių būklę, vadinamą arterine plaučių hipertenzija – bozentanas;

- vaistas miego sutrikimui (narkolepsijai) gydyti, vadinamas modafiniliu;

- jonažolės augaliniai preparatai.

Jūsų gydytojas gali pakeisti Venclyxto dozę.

Pasakykite gydytojui, jei vartojate kuriuos nors iš išvardytų vaistų, nes Venclyxto gali turėti įtakos jų

poveikiui:

• vaistų, saugančių nuo kraujo krešulių susidarymo – varfarino, dabigatrano;

• vaisto, skirto širdies ligoms gydyti, vadinamo digoksinu;

• vėžiui gydyti skirto vaisto, vadinamo everolimuzu;

• vaisto, vartojamo siekiant išvengti organų atmetimo,vadinamo sirolimuzu;

• vaistų, mažinančių cholesterolio kiekį kraujyje, vadinamų statinais.

Jeigu vartojate ar neseniai vartojote kitų vaistų arba planuojate pradėti vartoti kitų vaistų, pasakykite

gydytojui arba vaistininkui. Tai apima ir vaistus, įsigytus be recepto, augalinius preparatus bei maisto

papildus. Tai svarbu dėl to, kad Venclyxto gali daryti įtaką kitų vaistų poveikiui. Be to, kai kurie

vaistai gali daryti įtaką Venclyxto poveikiui.

Venclyxto vartojimas su maistu ir gėrimais

Vartojant Venclyxto nevartokite produktų, kurių sudėtyje yra greipfrutų, Sevilijos apelsinų (karčiųjų

apelsinų) ar karambolos – jų negalima valgyti, gerti jų sulčių ar vartoti maisto papildų, kurių sudėtyje

galėtų būti šių produktų. Tai svarbu dėl to, kad jie gali padidinti venetoklakso kiekį Jūsų kraujyje.

Nėštumas

- Jei vartojate šį vaistą, imkitės priemonių nėštumui išvengti. Jeigu esate nėščia, manote, kad galbūt

esate nėščia arba planuojate pastoti, tai prieš vartodama šį vaistą pasitarkite su gydytoju,

vaistininku arba slaugytoju.

- Venclyxto negalima vartoti nėštumo metu. Nėra informacijos apie venetoklakso saugumą

nėščioms moterims.

52

Kontracepcija

- Vaisingos moterys gydymo metu ir mažiausiai 30 dienų po paskutinės Venclyxto dozės

pavartojimo turi naudoti itin veiksmingas kontracepcijos priemones, kad išvengtų nėštumo. Jei

vartojate hormonines kontraceptines tabletes ar hormoninius kontraceptinius prietaisus, taip pat

turite naudoti barjerinį kontracepcijos metodą (pavyzdžiui, prezervatyvus), nes Venclyxto gali

paveikti hormoninių kontraceptikų ar hormoninių kontraceptinių prietaisų veikimą.

- Nedelsiant praneškite gydytojui, jeigu pastojote vartodama šį vaistą.

Žindymo laikotarpis

Šio vaisto vartojimo metu žindyti negalima. Nėra žinoma, ar Venclyxto veiklioji medžiaga gali patekti

į pieną.

Vaisingumas

Remiantis tyrimais, atliktais su gyvūnais, Venclyxto gali sukelti vyrų nevaisingumą (spermatozoidų

kiekio sumažėjimą arba išnykimą). Tai gali paveikti Jūsų gebėjimą tapti tėvu. Prieš pradedant gydymą

Venclyxto, pasitarkite su gydytoju apie galimybę saugoti spermą.

Vairavimas ir mechanizmų valdymas

Vartojant Venclyxto galite jaustis pavargę, dėl to gali sutrikti Jūsų gebėjimas vairuoti, naudotis

įrankiais ar valdyti mechanizmus.

3. Kaip vartoti Venclyxto

Visada vartokite šį vaistą tiksliai kaip nurodė gydytojas, vaistininkas arba slaugytojas. Jeigu abejojate,

kreipkitės į gydytoją, vaistininką arba slaugytoją.

Kiek vaisto vartoti

Pirmą savaitę pradėsite vartoti Venclyxto nuo mažiausios dozės. Kitas 4 savaites Jūsų gydytojas

palaipsniui didins vaisto dozę iki didžiausios įprastinės dozės. Pirmąsias 4 savaites gausite po naują

pakuotę kiekvieną savaitę.

• Pradinė dozė yra 20 mg (dvi 10 mg tabletės) vieną kartą per parą, 7 dienas.

• Dozė bus padidinta iki 50 mg (viena 50 mg tabletė) vieną kartą per parą, 7 dienas.

• Dozė bus padidinta iki 100 mg (viena 100 mg tabletė) vieną kartą per parą, 7 dienas.

• Dozė bus padidinta iki 200 mg (dvi 100 mg tabletės) vieną kartą per parą, 7 dienas.

• Dozė bus padidinta iki 400 mg (keturios 100 mg tabletės) vieną kartą per parą, 7 dienas.

o Kai esate gydomas vien Venclyxto, įprastinę kasdieninę 400 mg dozę vartosite tiek ilgai,

kiek to reikės Jūsų gydymui.

o Kai esate gydomas Venclyxto derinyje su rituksimabu, 400 mg dozę vartosite

24 mėnesius.

Dėl šalutinio poveikio vaisto dozę gali tekti koreguoti. Gydytojas patars, kokia turėtų būti Jūsų dozė.

Kaip vartoti Venclyxto

• Išgerkite tabletes su maistu, maždaug tuo pačiu metu kiekvieną dieną.

• Tabletę nurykite visą, užsigeriant stikline vandens.

• Tablečių negalima kramtyti, smulkinti ar laužyti.

• Pirmąsias 5 gydymo savaites vaistą gerkite rytais, kad būtų patogu atlikti kraujo tyrimus, jei jų

prireiktų.

Jei išgėrus Venclyxto Jūs vėmėte, tą dieną papildomos dozės negerkite. Kitą dozę išgerkite įprastu

metu, kitą dieną. Pasitarkite su gydytoju, jeigu patiriate problemų vartojant šį vaistą.

Gerkite daug vandens

Labai svarbu, kad vartojant Venclyxto pirmąsias 5 gydymo savaites gertumėte daug vandens. Tai

padės pašalinti vėžio ląstelių irimo produktus iš Jūsų kraujo kartu su šlapimu.

53

Likus dviem dienoms iki gydymo Venclyxto pradžios turėtumėte pradėti gerti mažiausiai 1,5 – 2 litrus

vandens per parą. Prie šio kiekio galite priskaičiuoti vartojamus nealkoholinius gėrimus ir gėrimus be

kofeino, tačiau turite nevartoti greipfrutų, Sevilijos apelsinų bei karambolos sulčių. Pradėjus vartoti

Venclyxto turite toliau gerti bent 1,5 – 2 litrus vandens. Dvi dienas prieš ir tą pačią dieną, kai

padidinama Jūsų vaisto dozė, turite išgerti tą patį kiekį (mažiausiai 1,5 – 2 litrus per parą) vandens.

Jei gydytojas mano, kad Jums yra NIS rizika, Jus gali gydyti ligoninėje, kad reikalui esant būtų galima

skirti papildomų skysčių į veną, dažniau atlikti kraujo tyrimus ir stebėti dėl šalutinio poveikio. Tai

reikalinga, kad būtų galima įvertinti, ar galite saugiai tęsti gydymą šiuo vaistu.

Ką daryti pavartojus per didelę Venclyxto dozę?

Jei pavartojote per didelę Venclyxto dozę, skubiai praneškite savo gydytojui, vaistininkui ar

slaugytojui arba iš karto vykite į ligoninę. Pasiimkite tablečių pakuotę ir šį lapelį kartu su savimi.

Pamiršus pavartoti Venclyxto

• Jei praėjo mažiau kaip 8 valandos, kai įprastu laiku pamiršote išgerti vaisto dozę, išgerkite vaistą

kaip įmanoma greičiau.

• Jei praėjo daugiau kaip 8 valandos, kai įprastu laiku pamiršote išgerti vaisto dozę, tą dieną vaisto

nebegerkite. Įprastinį vaisto vartojimą tęskite kitą dieną.

• Negalima vartoti dvigubos dozės norint kompensuoti praleistą dozę.

• Jei abejojate, kreipkitės į gydytoją, vaistininką arba slaugytoją.

Nenutraukite Venclyxto vartojimo savavališkai

Nenustokite vartoti šio vaisto, nebent Jums liepė gydytojas. Jeigu kiltų daugiau klausimų dėl šio vaisto

vartojimo, kreipkitės į gydytoją, vaistininką arba slaugytoją.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Gali

pasireikšti toliau išvardytas sunkus šalutinis poveikis.

Naviko irimo sindromas (dažnas – gali paveikti 1 žmogų iš 10)

Nustokite vartoti Venclyxto ir nedelsiant kreipkitės į gydytoją, jei pasireiškė kuris nors iš NIS

simptomų:

• karščiavimas arba šaltkrėtis;

• pykinimas ar vėmimas;

• sumišimas;

• dusulys;

• nereguliarus širdies plakimas;

• tamsus arba drumstas šlapimas

• neįprastas nuovargis

• raumenų skausmas arba nemalonus jausmas sąnariuose

• traukuliai ar priepuoliai

• pilvo skausmas ir pūtimas

Baltųjų kraujo ląstelių kiekio sumažėjimas (neutropenija) (labai dažnas – gali paveikti daugiau nei

1 žmogų iš 10)

Gydymo Venclyxto metu gydytojas tikrins Jūsų kraują. Mažas baltųjų kraujo kūnelių kiekis gali

padidinti infekcijų riziką. Požymiai apima karščiavimą, šaltkrėtį, silpnumą ar sumišimą, kosulį,

skausmą ar deginimo pojūtį šlapinantis. Kai kurios infekcinės ligos gali būti sunkios ir sukelti mirtį.

Jei vartojant šį vaistą pastebėjote infekcijos požymius, iš karto pasakykite gydytojui.

54

Praneškite gydytojui, jei pastebėjote kurį nors iš toliau išvardytų šalutinių poveikių:

Labai dažnas

• plaučių uždegimas;

• viršutinių kvėpavimo takų infekcija - požymiai yra sloga, gerklės skausmas ar kosulys;

• viduriavimas;

• pykinimas ar vėmimas;

• vidurių užkietėjimas;

• nuovargio pojūtis.

Kraujo tyrimai taip pat gali rodyti:

• sumažėjusį raudonųjų kraujo ląstelių kiekį;

• sumažėjusį baltųjų kraujo ląstelių, vadinamų limfocitais, kiekį;

• padidėjusį kalio kiekį;

• padidėjusį organizmo druskos (elektrolito), vadinamos fosfatu, kiekį;

• sumažėjusį kalcio kiekį.

Dažnas (gali paveikti ne daugiau kaip 1 žmogų iš 10):

• sunki infekcija kraujyje (sepsis);

• šlapimo takų infekcija;

• mažas baltųjų kraujo ląstelių kiekis su karščiavimu (febrilinė neutropenija).

Kraujo tyrimai taip pat gali rodyti:

• padidėjusį kreatinino kiekį;

• padidėjusį šlapalo kiekį.

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui,

vaistininkui arba slaugytojui. Apie šalutinį poveikį taip pat galite pranešti tiesiogiai naudodamiesi V

priede nurodyta nacionaline pranešimo sistema. Pranešdami apie šalutinį poveikį galite mums padėti

gauti daugiau informacijos apie šio vaisto saugumą.

5. Kaip laikyti Venclyxto

Šį vaistą laikykite vaikams nepastebimoje ir nepasiekiamoje vietoje.

Ant dėžutės po „Tinka iki“ bei ant lizdinės plokštelės po „EXP“ nurodytam tinkamumo laikui

pasibaigus, šio vaisto vartoti negalima.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus

vaistus, klauskite vaistininko. Šios priemonės padės apsaugoti aplinką.

55

6. Pakuotės turinys ir kita informacija

Venclyxto sudėtis

Veiklioji medžiaga yra venetoklaksas.

• Venclyxto 10 mg plėvele dengtos tabletės: kiekvienoje plėvele dengtoje tabletėje yra 10 mg

venetoklakso.

• Venclyxto 50 mg plėvele dengtos tabletės: kiekvienoje plėvele dengtoje tabletėje yra 50 mg

venetoklakso.

• Venclyxto 100 mg plėvele dengtos tabletės: kiekvienoje plėvele dengtoje tabletėje yra 100 mg

venetoklakso.

Pagalbinės medžiagos

• Tabletės branduolyje: kopovidonas (K 28), polisorbatas 80 (E433), bevandenis koloidinis silicio

dioksidas (E551), bevandenis kalcio-vandenilio fosfatas (E341 (ii)), natrio stearilfumaratas.

Plėvelėje:

• Venclyxto 10 mg plėvele dengtos tabletės: geltonasis geležies oksidas (E172), polivinilo alkoholis

(E1203), titano dioksidas (E171), makrogolis 3350 (E1521), talkas (E553b).

• Venclyxto 50 mg plėvele dengtos tabletės: geltonasis geležies oksidas (E172), raudonasis geležies

oksidas (E172), juodasis geležies oksidas (E172), polivinilo alkoholis (E1203), titano dioksidas

(E171), makrogolis 3350 (E1521), talkas (E553b).

• Venclyxto 100 mg plėvele dengtos tabletės: geltonasis geležies oksidas (E172), polivinilo

alkoholis (E1203), titano dioksidas (E171), makrogolis 3350 (E1521), talkas (E553b).

Venclyxto išvaizda ir kiekis pakuotėje

Venclyxto 10 mg plėvele dengta tabletė yra šviesiai geltonos spalvos, apvali 6 mm skersmens, su V

raide vienoje pusėje ir 10 kitoje.

Venclyxto 50 mg plėvele dengta tabletė smėlio spalvos, pailgos formos, 14 mm ilgio, su V raide

vienoje pusėje ir 50 kitoje.

Venclyxto 100 mg plėvele dengta tabletė yra šviesiai geltonos spalvos, pailgos formos, 17,2 mm ilgio,

su V raide vienoje pusėje ir 100 kitoje.

Venclyxto tabletės yra tiekiamos lizdinėmis plokštelėmis, kurios yra sudėtos į kartono dėžutes tokia

tvarka:

Venclyxto 10 mg plėvele dengtos tabletės:

• 10 tablečių (5 lizdinės plokštelės po 2 tabletes)

• 14 tablečių (7 lizdinės plokštelės po 2 tabletes)

Venclyxto 50 mg plėvele dengtos tabletės:

• 5 tabletės (5 lizdinės plokštelės po 1 tabletę)

• 7 tabletės (7 lizdinės plokštelės po 1 tabletę)

Venclyxto 100 mg plėvele dengtos tabletės:

• 7 tabletės (7 lizdinės plokštelės po 1 tabletę)

• 14 tablečių (7 lizdinės plokštelės po 2 tabletes)

• 112 (4 x 28) tablečių (4 dėžutės po 7 lizdines plokšteles, kurių kiekvienoje po 4 tabletes).

Gali būti tiekiamos ne visų dydžių pakuotės.

Registruotojas

AbbVie Deutschland GmbH & Co. KG

Knollstrasse

67061 Ludwigshafen

Vokietija

56

Gamintojas

AbbVie Deutschland GmbH & Co. KG

Knollstrasse

67061 Ludwigshafen

Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:

België/Belgique/Belgien

AbbVie SA

Tél/Tel: +32 10 477811

Lietuva

AbbVie UAB

Tel: +370 5 205 3023

България

АбВи ЕООД

Тел:+359 2 90 30 430

Luxembourg/Luxemburg

AbbVie SA

Belgique/Belgien

Tél/Tel: +32 10 477811

Česká republika

AbbVie s.r.o.

Tel: +420 233 098 111

Magyarország

AbbVie Kft.

Tel:+36 1 455 8600

Danmark

AbbVie A/S

Tlf: +45 72 30-20-28

Malta

V.J.Salomone Pharma Limited

Tel: +356 22983201

Deutschland

AbbVie Deutschland GmbH & Co. KG

Tel: 00800 222843 33 (gebührenfrei)

Tel: +49 (0) 611 / 1720-0

Nederland

AbbVie B.V.

Tel: +31 (0)88 322 2843

Eesti

AbbVie Biopharmaceuticals GmbH Eesti filiaal

Tel: +372 623 1011

Norge

AbbVie AS

Tlf: +47 67 81 80 00

Ελλάδα

AbbVie ΦΑΡΜΑΚΕΥΤΙΚΗ Α.Ε.

Τηλ: +30 214 4165 555

Österreich

AbbVie GmbH

Tel: +43 1 20589-0

España

AbbVie Spain, S.L.U.

Tel: +34 91 384 09 10

Polska

AbbVie Polska Sp. z o.o.

Tel: +48 22 372 78 00

France

AbbVie

Tél: +33 (0) 1 45 60 13 00

Portugal

AbbVie, Lda.

Tel: +351 (0)21 1908400

Hrvatska

AbbVie d.o.o.

Tel: + 385 (0)1 5625 501

România

AbbVie S.R.L.

Tel: +40 21 529 30 35

Ireland

AbbVie Limited

Tel: +353 (0)1 4287900

Slovenija

AbbVie Biofarmacevtska družba d.o.o.

Tel: +386 (1)32 08 060

57

Ísland

Vistor hf.

Tel: +354 535 7000

Slovenská republika

AbbVie s.r.o.

Tel: +421 2 5050 0777

Italia

AbbVie S.r.l.

Tel: +39 06 928921

Suomi/Finland

AbbVie Oy

Puh/Tel: +358 (0)10 2411 200

Κύπρος

Lifepharma (Z.A.M.) Ltd

Τηλ: +357 22 34 74 40

Sverige

AbbVie AB

Tel: +46 (0)8 684 44 600

Latvija

AbbVie SIA

Tel: +371 67605000

United Kingdom

AbbVie Ltd

Tel: +44 (0)1628 561090

Šis pakuotės lapelis paskutinį kartą peržiūrėtas

Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje

http://www.ema.europa.eu.

Šis lapelis pateikiamas Europos vaistų agentūros tinklalapyje visomis ES/EEE kalbomis.

Norėdami išklausyti arba paprašyti šio pakuotės lapelio kopijos <Brailio raštu>, <stambiais

rašmenimis> arba <įgarsintos versijos>, kreipkitės į vietinį registruotojo atstovą.